Ranka vald

Ranka vald (läti keeles Rankas pagasts, latgali keeles Rankys pogosts) on vald Lätis Gulbene piirkonnas. Vald piirneb sama piirkonna Lizumsi, Lejasciemsi ja Druviena vallaga, Smiltene piirkonna Variņi ja Drusti vallaga ning Cēsise piirkonna Jaunpiebalga vallaga.

Valla pindala on 184 km². 2016. aasta seisuga elas seal 1408 inimest. Aastal 2011 elas vallas 1355 lätlast, 50 venelast, 8 valgevenelast, 2 ukrainlast, 7 poolakat ja 1 leedulane.Ethnic composition of Latvia 2011 Valla keskus on Ranka küla, vallavanem on Māris Jansons.

 Ajalugu 

Aastal 1935 oli valla pindala 188,92 km² ja seal oli 3213 elanikku. Aastal 1945 moodustati vallas Rēveļi, Azanda ja Ranka külanõukogu, aastal 1949 aga vald likvideeriti. Aastal 1954 liideti Ranka külanõukoguga likvideeritavad Rēveļi ja Azanda külanõukogu. Aastal 1990 muudeti külanõukogu vallaks. 2009. aastast kuulub vald Gulbene piirkonda.

 Loodus 

Vald asub Vidzeme kõrgustikul. Kõrgeim koht asub valla lõunaosas (234,6 m). Suurimad jõed on Koiva jõgi ning selle lisajõed Palsa ja Vizla.

Looduskaitse all on Rutkaviņase allikad, Dārzi tamm, Mūsi tamm ja veel paar nimetut põlispuud. Valla põhjaosa jääb osaliselt Lielais purvsi (Suursoo) kaitsealale.

 Kaitstavad mälestised 

Kultuurimälestistest on riikliku kaitse all  Struve kaare Ranka geodeetiline punkt ja Kaudži linnamägi.
Regionaalse kaitse all on Silaješki linnamägi ehk Kuradimägi, Sejatase muinaskalmed ehk Krakaliņš, Pāpani keskaegne kalmistu ehk Kalmeküngas, Branti muinaskalmed, Veczīladži keskaegne kalmistu ehk Kalmeküngas, Kalnakaudzese muinaskalmed ehk Surnuküngas, Ranka keskaegse kiriku ase, Ranka mõisakompleks, selle häärber,  mõisavalitseja ja aedniku majad, kaks teenijatemaja ning majandushoov.

Kohaliku kaitse all on Ranka valla Jelizaveta kool (tänapäeval Rēveļi põhikool), Ranka kalmistu kabel, Ranka valla Lutheri kool (tänapäeval Ranka põhikool), Lācītese vesiveski ja selle juures asuv tall.

 Asustus 

Aastal 2011 elas vallas 1355 lätlast, 50 venelast, 8 valgevenelast, 2 ukrainlast, 7 poolakat ja 1 leedulane. 

Valla külad:

 Küla  Küla tüüp  Elanike arv Bierņi  mazciems   Birzuļi  mazciems  6 (2007) Branti  mazciems   Dukuļi  mazciems   Gaujasrēveļi  ciems  123 (2025) Kālanci  mazciems    Ķeži  mazciems    Lācītes  mazciems    Luķes  mazciems    Mežsilieši  mazciems   ~20 (2007) Pakalnieši  mazciems    Pavāriņi  mazciems   6 (2007) Pāpani  mazciems   15 (2007) Plūkši  mazciems   10 (2007) Ranka  ciems  485 (2025) Rēveļi  ciems  103 (2025) Saliņa  mazciems   Sāvas  mazciems   10  Sejatas  mazciems   Sproģi  mazciems    Ureikste  mazciems   Vecāmuiža  mazciems   
Ülejäänud valla elanikud elasid külade koosseisu mitte kuuluvates taludes.

 Viited 

 Välislingid 

 Valla koduleht (läti keeles)

Kategooria:Läti vallad
Kategooria:Gulbene piirkond